Sebbersundbroen blev i forgårs spærret. 60 kubikmeter af fundamentet var skyllet væk, og der var et hul på en meter i diameter midt i vejen. Siden har Aalborg Kommune arbejdet på at udbedre skaderne. De første meldinger lød på, at arbejdet ville vare en uge. Men nu er der altså andre udsigter for de 6.000 billister, der dagligt passerer Sebbersunddæmningen. Nu viser det sig, at bilisterne først kan køre over Sebbersund igen om 11 dage. Blandt andet fordi betonen skal nå at hærde. Det oplyser afdelingsleder ved Trafik og Veje i Aalborg Kommune, Henrik Jes Jensen, til Tv2/Nord.

Referat:
Sebbersunddæmningen bliver tidligst åbnet for trafikanter på næste tirsdag